જામનગર અને દેવભૂમિ દ્રારકા જિલ્લામાં આ વર્ષે મેધરાજ મન મૂકીને ન વરસતા અપૂરતો વરસાદ થયો હોય હજુ લોકો વરસાદની કાગડોળે રાહ જોઇ રહ્યા છે.પરંતુ મેધરાજા સતત હાથતાળી આપતા લોકોમાં ચિંતાની લાગણી ફેલાઇ છે.આ સ્થિતિમાં રવિવારે બપોર બાદ એકાએક વાતાવરણમાં પલ્ટો આવતા ખંભાળિયા પંથકમાં ઘટાટોપ વાતાવરણ છવાયું હતું અને થોડી મીનીટોમાં ઝમાઝમ વરસાદ વરસતાં માર્ગો પર પાણી વહી નીકળ્યા હતા. સાંજે 6 વાગ્યા સુધી હળવા ભારે ઝાપટાનો સિલસિલો યથાવત રહેતા એક ઇંચ વરસાદ વરસી ગયો હતો.